text: निस्संदेह आकाशों और धरती की संरचना में और रात और दिन की अदलाबदली में और उन नौकाओं में जो लोगों की लाभप्रद चीज़े लेकर समुद्र (और नदी) में चलती है और उस पानी में जिसे अल्लाह ने आकाश से उतारा फिर जिसके द्वारा धरती को उसके निर्जीव हो जाने के पश्चात जीवित किया और उसमें हर एक (प्रकार के) जीवधारी को फैलाया और हवाओं को गर्दिश देने में और उन बादलों में जो आकाश और धरती के बीच (काम पर) नियुक्त होते है उन लोगों के लिए कितनी ही निशानियाँ है जो बुद्धि से काम लें